**«АлюТэх»** (*Алю*мінавыя *тэх*налогіі) — беларускі вытворца секцыйных варотаў і ралетаў з алюмінія, заснаваны ў верасні 1996 года ў Мінску былым інжынерам самалётаў і рухавікоў Аляксеем Жукавым. У 1997 г. стаў сумесным беларуска-латвійскім прадпрыемствам. На 2014 г. меў 27 даччыных прадпрыемстваў: 7 вытворчых (4 у Беларусі, па адным у Германіі, Расіі і Украіне) і 20 гандлёва-складскіх (Аўстрыя, Беларусь, Расія, Украіна). Каля 65% збыту прыпадала на экспарт у Расію. Быў вядучым вытворцам алюмінавага профілю ў Заходняй і Усходняй Еўропе, а таксама найбуйнейшым вытворцам ралетаў ва Усходняй Еўропе.

Гісторыя
--------

У верасні 1996 г. былы інжынер самалётаў і рухавікоў Аляксей Жукаў заснаваў прадпрыемства «АлюТэх» для вытворчасці і ўстаноўкі ралетаў. У 1997 г. адчынілі першае замежнае прадстаўніцтва ў Расіі (Санкт-Пецярбург). У 1998 г. — у Маскве. У 1999 г. на прадпрыемстве ўпершыню ва Усходняй Еўропе ўвялі ў дзеянне вытворчасць ралетаў з *пенным* напаўняльнікам і ахоўных корабаў. У 2000 г. адчынілі прадстаўніцтва ва Украіне (Кіеў). У 2001 г. пусцілі вытворчасць 8-кутняга ралетнага вала і 77-га профіля ролікавай пракаткі. У 2003 г. пачалі ўласную вытворчасць секцыйных варотаў. У 2004 г. адчынілі першы ў Беларусі завод (сумеснае ТАА «АлюмінТэхна») для вытворчасці (45 тыс. т за год), парашковай афарбоўкі (35 тыс. т за год) і анадавання  (англ.) (бел. (10 тыс. т за год) экструдаваных  (англ.) (бел. профіляў. Тады ж у Кіеве набылі прадпрыемства «Алан» для вытворчасці секцыйных варотаў (3500 за год). У Расіі адчыніліся яшчэ 3 гандлёвыя прадстаўніцтвы: Екацярынбург (Уральская федэральная акруга), Краснадар (Паўднёвая федэральная акруга), Самара (Прыволжская федэральная акруга).

У 2005 г. адчынілася даччынае ТАА «АлСтронг» (англ.: strong — трывалы) для ліцця пад высокім ціскам і палімернай афарбоўкі вырабаў з алюмінавых сплаваў. Таксама адчынілі новае замежнае прадстаўніцтва ў Расіі (Новасібірск). У 2007 г. адчыніліся яшчэ 6 гандлёвых прадстаўніцтваў у Расіі (Краснаярск, Ніжні Ноўгарад, Омск, Растоў-на-Доне, Стаўрапаль, Уфа) і 3 — ва Украіне (Адэса, Дняпро, Львоў). У 2008 г. стварылі даччынае ТАА «Алютэх Варотныя Сістэмы» (240 тыс. варотаў за год). Таксама адчынілі яшчэ 2 прадстаўніцтвы ў Расіі: Іркуцк (Сібірская федэральная акруга), Казань (Татарстан). У 2009 г. на галаўным прадпрыемстве пусцілі вытворчасць афарбаванай стужкі (25 тыс. т алюмінію, 70 тыс. т сталі за год). У 2010 г. адчынілі складское прадпрыемства ў Чэхіі (Бор  (англ.) (бел. Пльзенскі край, Багемія). 30 верасня 2013 г. «Алютэх» набыў нямецкага вытворцу секцыйных і рулённых варотаў «Гюнтэр-Тор» (ням.: Gunther Tore; Нойнкірхен  (англ.) (бел. Вестэрвальдскі  (англ.) (бел. раён, зямля Рэйнланд-Пфальц), які меў збытавую сетку ў Аўстрыі, Германіі і Францыі.

Зноскі
------

1. ↑  *Уладзімір Хількевіч.* Надзейны партнёр для сур'ёзных праектаў // *Звязда* : газета. — 25 лютага 2006. — № 44 (25633). — ISSN 1990-763x. Архівавана з першакрыніцы 5 сакавіка 2016.
2. ↑  Складзены топ-10 схаваных лідараў эканомікі Беларусі **(нявызн.)**(недаступная спасылка).  Telegraf.by (2 мая 2012). Архівавана з першакрыніцы 5 сакавіка 2016. Праверана 28 жніўня 2015.
3. ↑  «Алютэх Інкарпарэйтэд», сумеснае прадпрыемства, Мінск **(нявызн.)**.  Нацыянальная бібліятэка Беларусі (25 лістапада 2014). Праверана 28 жніўня 2015.
4. ↑  *Святлана Саўко*. ЭАБР прадаставіў вытворцам металапрадукцыі ў Беларусі крэдытную лінію на 25 млн еўра **(нявызн.)**.  Беларускае тэлеграфнае агенцтва (28 жніўня 2014). Праверана 28 жніўня 2015.(недаступная спасылка)
5. ↑  *Марына насава*. Еўразійскі банк раьзвіцця выдзеліў групе кампаній «Алютэх» крэдытную лінію на 25 млн. еўра **(нявызн.)**(недаступная спасылка).  БелаПАН (28 жніўня 2014). Архівавана з першакрыніцы 5 сакавіка 2016. Праверана 28 жніўня 2015.
6. ↑  «Алютэх» набыў нямецкі завод рулённых варотаў // *Наша Ніва* : газета. — 9 кастрычніка 2013. — № 38 (827). — С. 2. — ISSN 1819-1614. Архівавана з першакрыніцы 5 сакавіка 2016.

Спасылкі
--------

* Інтэрв'ю з начальнікам групы інтэрнэт-праектаў кампаніі «Алютэх» Аляксандрам Рыжкоўскім **(нявызн.)**.  Вебком Медыя (6 жніўня 2015). Праверана 28 жніўня 2015.
* Прадстаўніцтва ў Гомелі (руск.)
* «Гюнтэр-Тор» Архівавана 8 чэрвеня 2017. (ням.)